QORTI TAL-MAĠISTRATI (GĦAWDEX) ĠURISDIZZJONI SUPERJURI SEZZJONI ĠENERALI MAĠISTRAT DOTTOR PAUL COPPINI LL.D. Rikors ai termini tal-Art. 495A tal-Kap. 16 Rikors Numru: 41/2018 PC Maria Assunta Caruana Dalli; Nutar Maria Douglas bħala mandatarja tal-imsifrin Joseph, Paul, Robert, Denise Cortis u Karen Pirotta Ebejer aħwa Attard Bason; Natalie Connell Farrugia Smith; Giselle Aquilina lavarone u Marguerite Abdilla; Patrick, John u Angela Fleri Borg Vassallo aħwa Delia; Mary sive Mariella Borg Nicolas Virtu’; Carmelo, Emanuel, Paul, Maria Xerri, u Joseph, aħwa Grech Sillato, l-istess Carmel Grech Sillato kemm f'ismu proprju kif ukoll bħala mandatarju tal-imsiefra Josephine Grech Sillato, Vincent Grech Sillato; Maria Formosa Brincat u Anna Maria Litlehamer flimkien ma' George Larry Grixti Cachia vs L-Avukat Dottor Joseph Bonnici Bennett li b'digriet tal-25 ta' Ġunju 2018 ġie nominat Kuratur Deputat sabiex jirrapreżenta lill-assenti Emanuel Attard Bason. Illum it-Tlieta, 4 ta' Diċembru 2018 Il-Qorti, Rat ir-Rikors debitament maħluf mill-attur George Larry Grixti Cachia, u li bih l-atturi, wara li ppremettew: Paġna 1 minn 5 Illi dan ir-rikors odjern jirrigwarda l-proprjetà segwenti: Id-dar bin-numri uffiċjali tmienja u għoxrin disgħa u għoxrin, tletin u wieħed u tletin (28, 29, 30, 31), Pjazza Savina, Il-Birgu, Għawdex murija aħjar fuq il-pjanta hawn annessa u mmarkata dokument "A". Illi din il-proprjetajiet kienet oriġinarjament ġiet akkwistata minn Carmelo, Maria Assunta u Nicola aħwa Attard Bason b'titolu ta' donazzjoni permezz ta' kuntratt fl-atti tan- Nutar Francesco Alessandro tad-9 ta' April elf disa' mija u tmintax (1918). Mingħand dawn in-nies, imbagħad, intirtet, jew inbiegħet skont kif elenkat fid-dokument "B" hawn anness; Illi bis-saħħa ta' konvenju ffirmat quddiem in-Nutar Maria Douglas fl-erbatax (14) ta' Novembru elfejn u erbatax (2014), ir-rikorrenti Maria Assunta Caruana Dalli, flimkien ma' Teresa sive Tessie Attard Bason, illum mejta u wirtuha r-rikorrenti Anna Maria Litlehamer u Maria Formosa Brincat obbligaw ruħhom li jbiegħu dan il-fond lill-esponenti George Larry Grixti Cachia bi prezz ta' tliet mija u erbgħa u erbgħin elf euro (€344,000). Kien biss meta bdew isiru r-riċerki approfonditi fuq il-provenjenza li ġie skopert li dan il-fond ma kien jappartjeni esklużivament lil dawn il-proposti vendituri. Iktar tard, b'konvenju ieħor tat-tnejn u għoxrin (22) ta' Diċembru elfejn u sittax (2016) Carmel, Vincent, Emanuel, Paul, u Mary Josephine Bamber ilkoll aħwa Grech Sillato, flimkien ma' Josephine armla ta' Alfred Grech Sillato ukoll obbligaw ruħhom li jbiegħu s- sehem spettanti lilhom minn dan il-fond mill-istess proprjetà; Illi r-rikorrenti l-oħra Nathalie Connell, Joseph, Paul, Robert, Denise Cortis u Karen Pirotta Ebejer aħwa Delia, Giselle Aquilina lavarone u Marguerite Abdilla aħwa, Patrick, John u Angela aħwa Delia, ukoll jaderixxi għal dan il-propost bejgħ u ser jersqu għall-pubblikazzjoni tal-att opportun ta' bejgħ favur George Larry Grixti Cachia; Illi għalhekk fadal biss l-intimat Emanuel Attard Bason li ma aderixxiex għal dan il- konvenju. Illi dan l-intimat għandu kwota minima ta' 0.055556 minn dan il-fond; Illi l-esponenti jemmnu li l-prezz oriġinarjament pattwit bejn l-aħwa Teresa u Maria Assunta Caruana Dalli fuq naħa u George Larry Grixti Cachia huwa wieħed vantaġġjuż ikkunsidrat il-kejl ta' dan il-fondi, u l-istat li fih jinsab il-bini, kif ukoll il-lokalità li fih jinsab, u ċ-ċirkustanzi kollha relatati ma' dawn il-fondi u dan kif jidher mill-istima ġuramentata tal-Perit hawn annessa bħala Dokument C; Illi l-esponenti ilhom żmien jippruvaw jagħmlu kuntatt mal-intimat imma ma rnexxielhomx jottjeni l-kunsens tiegħu għall-bejgħ propost, għaliex dan Emanuel Attard Bason ilu li telaq minn Malta għexieren ta' snin ilu u matul dan iż-żmien kollu ħadd minn Malta ma sema' ħbaru; Talbu illi din l-Onorabbli Qorti jogħgobha, Tiddikjara li l-prezz kif ukoll il-kundizzjonijiet oriġinarjament proposti għall-bejgħ ta' sehem ir-rikorrenti kollha għajr George Larry Grixti Cachia mill-immobbli hawn fuq deskritt lill-istess George Larry Grixti Cachia huwa ġust u xieraq u li l-istess prezz u Paġna 2 minn 5 kundizzjonijiet għandhom japplikaw għall-bejgħ illi spettanti lil intimat minn dan l- istess fond; Tapprova l-bejgħ propost, u tordna l-pubblikazzjoni tal-att ta' bejgħ anke għal dak illi jirrigwarda l-kwota spettanti lill-imsemmi intimat Emanuel Attard Bason, f'jum, ħin u lok illi jiġu għalhekk iffissati u taħtar lin-Nutar Dottor Valerie Scuderi sabiex jippubblika l-att ta' bejgħ opportun, bl-intervent ta' kuraturi deputati sabiex jirrapreżentaw lill-eventwali kontumaċi fuq dak l-att. Rat id-dokumenti annessi mal-istess Rikors, u partikolarment il-prospett mitlub bl- artikolu 495A(2) tal-Kap. 161, il-kopja tal-konvenju tal-14 ta' Novembru 2014,2 dak tat-22 ta' Diċembru 20163 u l-presenza tal-atturi l-oħra f'dan ir-Rikors, li jindika r- rieda tal-atturi kollha li jbiegħu il-fond in kwistjoni bil-prezz imsemmi f'dan ir-Rikors tagħhom, u dan a tenur tal-istess sub-inċiż ta' dan l-artikolu. Rat id-debita pubblikazzjoni tad-digriet għall-ħatra ta' kuraturi biex jirrapreżentaw lill- konvenut imsiefer Emanuel Attard Bason,4 u l-pubblikazzjoni ta' dan ir-Rikors fil-Gazzetta tal-Gvern tas-27 ta' Lulju 2018,5 u dana a tenur tas-subinċiż (3) tal-istess artikolu. Rat ir-Risposta Ġuramentata tal-konvenut Avukat Dottor Joseph Bonnici Bennett nomine li permezz tagħha wiegeb: 1. Illi huwa ġie nominat bħala kuratur permezz ta' digriet ta' din l-Onorabbli Qorti tal-25 ta' Ġunju 2018 bħala kuratur deputat sabiex jirrapreżenta lill-assenti Emanuel Attard Bason; Illi, sa llum il-ġurnata l-esponenti ma huwiex edott mill-fatti u dana stante illi huwa ma għandux kuntatt ma' l-istess persuna u lanqas ingħata ebda indikazzjoni ta' kif jsita' jikkuntattja lill-istess persuna; Illi għaldaqstant l-esponenti qiegħed minn issa jirriserva li jressaq dawk l- eċċezzjonjiet kollha kif ukoll dawk il-provi kollha li jistgħu jirriżultaw neċessarji matul il-kawża skont il-liġi. Rat iċ-ċertifikat rilaxxjat mill-perit Andrew Gherxi fl-20 ta' April 2018, minnu debitament ikkonfermat bil-ġurament.6 Rat l-atti l-oħra kollha tar-Rikors. Ikkunsidrat: Illi permezz ta' din il-kawża l-atturi qegħdin jitolbu l-awtorizzazzjoni tal-bejgħ tal- proprjeta' mmobbli fi Pjazza Savina tar-Rabat, Għawdex, imsemmija fir-Rikors, li 15 tal-proċess 2 A fol. 16 – 18 tal-proċess 3 A fol. 19 – 20 tal-proċess 4 A fol. 27 – 30 tal-proċess 5 Ara kopja, a fol. 33A – 33B tal-proċess 6 A fol. 10 - 14 tal-proċess Paġna 3 minn 5 huma jipposjedu in komun mal-konvenut Emanuel Attard Bason, kif rappreżentat f'dawn il-proċeduri minn Dr. Jospeh Bonnici Bennett nomine. Illi din il-proprjeta' ilha hekk ipposseduta in komun mill-kontendenti għal aktar mit- tliet snin rikjesti mill-liġi.7 Illi l-atturi, li jipposjedu l-maġġoranza kbira tal-ishma f'din l-art, għamlu żewġ konvenji dwar il-bejgħ tal-ishma kollha tagħhom lill-attur George Larry Grixti Cachia. Illi l-prezz miftiehem dwar il-bejgħ tal-ishma kollha spettanti lill-komproprjetaji ta' dan il-fond, huwa ta' tlett mija erba' u erbgħin elf euro (€ 344,000), inkluż is-sehem tal-konvenut.8 Illi, l-perit arkitett inkarigat mill-atturi biex jagħmel stima tal-valur fis-suq ta' din l-art, iddikjara bil-ġurament tiegħu illi jistma' li dan il-fond għandu valur ta' tlett mija erba' u erbgħin elf euro (€344,000).9 Illi tenut kont din il-valutazzjoni u d-deskrizzjoni dettaljata li l-perit Sultana għamel ta' dan il-fond, il-Qorti jidrilha li għandha toqgħod fuq il-prezz miftiehem mill- komproprjetarji l-oħra, li jirrifletti proprju din il-valutazzjoni, u ma tfixkilx il-bejgħ propost. Għalhekk, jirriżulta li ġew sodisfatti l-kondizzjonijiet meħtieġa a tenur tal-artikolu 495A tal-Kodiċi Ċivili għaliex għandu jirnexxi dan ir-Rikors. Billi l-Qorti temmen ukoll li l-konvenut Emanuel Attard Bason – il-komproprjetarju l-ieħor assenti aktar milli "komproprjetarju dissidenti" kif imsemmi fil-liġi - mhux ser ikun gravament preġudikat jekk jintlaqa' dan ir-Rikors, tenut kont ukoll is-sehem minimu tiegħu minn din il- proprjeta',10 ma jibqa' ebda raġuni għaliex m'għandhiex tintlaqa' t-talba għal dan il- bejgħ. Għaldaqstant tiddeċidi dwar it-talbiet rimanenti, wara li saret il-pubblikazzjoni fil- Gazzetta tal-Gvern, billi tilqagħhom, u: 1. Tiddikjara li l-prezz kif ukoll il-kondizzjonijiet oriġinarjament proposti għall- bejgħ ta' sehem ir-rikorrenti kollha għajr George Larry Grixti Cachia mill-immobbli deskritt fir-Rikors Ġuramentat, huma ġusti u xierqa, u għalhekk l-istess prezz u kondizzjonijiet għandhom japplikaw għall-bejgħ tas-sehem spettanti lill-konvenut Emanuel Attard Bason minn dan il-fond; Konsegwentement tapprova l-bejgħ propost u tordna l-pubblikazzjoni tal-att ta' bejgħ, anke għal dak li jirrigwarda l-kwota spettanti lill-konvenut nomine; Għal dan il-fini tinnomina (i) lin-Nutar Dottor Valerie Scuderi li għandha tippubblika l-att opportun fl-uffiċċju tagħha nhar is-Sibt 19 ta' Jannar 2019 fil-ħdax ta' 7 Ara l-emendi ntrodotti b-Att XIV tal-2016; 8 Ara kopji tal-konvenji ndikati; 9 Ara ċertifikat tal-perit Andrew Gherxi ppresentat mar-Rikors; 10 Ara prospett a fol. Paġna 4 minn 5 filgħodu (11.00 a.m.), u (ii) lill-istess Avukat Dottor Joseph Bonnici Bennett bħala kuratur għall-eventwali kontumaċi fuq l-istess att. L-ispejjeż, ikkalkolati fuq sehem l-intimat biss, kif deċiż mill-Qorti tal-Appell wara kawża bħal din taħt l-artikolu 495A tal-Kap. 16,11 għandhom jiġu ssoportati mill- konvenut nomine, skont is-sehem li jmiss lil Emanuel Attard Bason minnu rappreżentat. (ft) Paul Van De Wakker Saliba Maġistrat (ft) Silvio Galea St.John D/Reġistratur Vera Stephens. Għar-Reġistratur 04.12.2018 – Sup41.2018 – Caruana Dalli Maria Assunta et vs Dr. Bonnici Bennett Joseph noe 1306 11 Ara sentenza tat-30 ta' Ottubru 2015 fil-kawża fl-ismijet: Nicholina Caruana Dalli et vs Sally Saliba Gazzano et. Paġna 5 minn 5